કર્ણાટકના ઓલરાઉન્ડર બિન્નીએ બાંગ્લાદેશ વિરુદ્ધ ડ્રીમ સ્પેલ નાખતા 4.4 ઓવરમાં માત્ર ચાર રન આપીને છ વિકેટ મેળવી હતી. આ વનડે ક્રિકેટના ઇતિહાસનો નવમો શ્રેષ્ઠ સ્પેલ છે. બિન્નીએ માત્ર 3 વનડે રમી છે અને પોતાની પહેલી બન્ને વનડેમાં તેણે એકપણ વિકેટ મેળવી નથી. તેણે જે બોલિંગ સ્પેલ 6/4 નાખ્યો છે એ ભારતીય વનડે ઇતિહાસનો પણ શ્રેષ્ઠ બોલિંગ સ્પેલ છે. આ પહેલા કુંબલેએ કોલકતામાં 1993ના નવેમ્બર મહિનામાં રમાયેલી વેસ્ટ ઇન્ડિઝ સામેની મેચમાં 6/12નો શ્રેષ્ઠ સ્પેલ નાખ્યો હતો.